**SteamOS** on Valven julkaisema ja kehittämä Linux-jakelu. Se on kehitetty Valven Steam Machinea varten ja on käytössä Steam Deckissä.

SteamOS paljastettiin Steam Machine -laitteiden yhteydessä vuonna 2013.

Steam Deck -laitteessa on mukana uusi versio käyttöjärjestelmästä sekä Valve Proton -yhteensopivuusohjelmisto. Steam Deck -laitteessa on SteamOS 3.0, joka perustuu Arch Linuxiin ja käyttää KDE Plasma -työpöytäympäristöä.

Historia
--------

LinuxConissa 2013 Valven perustaja ja toiminnanjohtaja Gabe Newell esitti että hän uskoo "Linux ja avoimet lähdekoodit ovat pelaamisen tulevaisuus." Jatkaen että yritys avustaisi pelin kehittäjiä, jotka haluavat peliensä olevan Linuxin kanssa yhteen sopivia.*lähde?*
SteamOS pohjautui Debian-versioon 8 (koodinimi *Jessie*), sisältäen kuitenkin uudemman Linux-ytimen, suorituskykykorjauksia ja suljettuja AMD:n ja Nvidian näytönohjainten ajureita.
Alun perin SteamOS:llä pystyi pelaamaan vain Linuxia tukevia pelejä, mutta pelejä pystyi myös suoratoistamaan Windows- ja macOS-laitteista. Mukana oli Gnome 3 -työpöytäympäristö, jota voi halutessaan käyttää tavanomaiseen tietokoneen käyttöön.

SteamOS versio 3.0 perustuu Arch Linuxiin Debianin sijaan: pääsyy muutokselle on jatkuva päivitys nopeasti tarvittaville päivityksille, muutoksille ja muokkauksille. SteamOS 3.0:ssa mukana on KDE-työpöytäympäristö. Käyttöjärjestelmä on muuttumaton (*immutable*), johon käyttäjät voivat asentaa sovelluksia Flatpakin avulla. Käyttäjät voivat vaihtaa vain luettavasta kirjoitettavaksi halutessaan.

Tekniikka
---------

SteamOS perustuu Arch Linuxiin. Kyseessä on normaaleja Linux-käyttöjärjestelmän komponentteja ja työkaluja käyttävä Linux-jakelu. Käyttöjärjestelmän filosofia on että "mitään ei piiloteta käyttäjältä." Normaaliin työpöytään voi vaihtaa sammuta/käynnistä-valikosta.

SteamOS 3.0 perustuu Arch Linuxiin Debianin sijaan: pääsyy muutokselle on jatkuva päivitys nopeasti tarvittaville päivityksille, muutoksille ja muokkauksille.
SteamOS 3.0:ssa on mukana Valve Proton -yhteensopivuusohjelmisto, jolla Windows-pelejä pystyy pelaamaan myös SteamOS:ssa. Proton käyttää GStreamer-ohjelmistoa. Gamescope on Steam Deckin kanssa käytössä oleva ikkunanhallintaohjelmisto, joka tukee Wayland-protokollaa ja on suunniteltu alhaiselle latenssille sekä alhaiselle virrankulutukselle.
Valve on tukenut myös muiden ohjelmistojen kehitystä, mukaanlukien PipeWire ja NetworkManager. SteamOS käyttää myös systemd- ja D-Bus-ohjelmistoja sekä Filesystem Hierarchy Standard -standardia.

Valve ja muut ovat kehittäneet RADV-ajurin AMD:n grafiikkaprosessoreille. ACO on shader-ohjelmien kääntäjä, joka korvasi LLVM-pohjaisen kääntäjän. Nämä on julkaistu osana Mesa-projektia. ACO tukee useita AMD:n grafiikkaprosessoreiden sukupolvia, joka sisältää kaikki Graphics Core Next ja Radeon DNA -arkkitehtuureja käyttävät grafiikkaprosessorit.

SteamOS käyttää muuttamatonta (immutable) tiedostojärjestelmää. Varusohjelmiston voi päivittää vain asentamalla uuden version, joka korvaa kokonaan entisen. Massamuistilla on kaksi versiota käyttöjärjestelmästä, joista yksi on aktiivinen. Kun päivitys on tehty, aktiivista partitiota vaihdetaan. 

Pelit asennetaan pääasiassa Valven omasta Steam-verkkokaupasta. Sovelluksille suositeltu asennusmekanismi on Flatpak. Flathub-pakettivarastossa on tarjolla yli 2000 sovellusta.

Pelit
-----

*Pääartikkeli: Luettelo Linux-peleistä*
Useimmat Linux-pelit ovat toimivia SteamOS:llä. Lisäksi Windowsille julkaistuja pelejä voi pelata: 21. toukokuuta 2022 pelattaviksi tarkistettujen pelien listassa oli kolme tuhatta peliä. Elokuussa 2023 listalla oli 11 007 peliä.

Versiot
-------

SteamOS:n julkaisuversioista on käytetty koodinimiä *alchemist*, *brewmaster* ja *clockwerk*. *Clockwerk* perustui Debian 9:lle.

Steam Deckille julkaistusta versiosta käytetään koodinimeä *holo*. Toukokuussa 2022 Valve julkaisi Steam Deckille version 3.2 vakaana versiona.

Lähteet
-------

1. ↑ . Tieto on haettu Wikidatasta.
2. ↑ . Tieto on haettu Wikidatasta.
3. 1 2  Build your own Steam Machine *store.steampowered.com*. Viitattu 30.6.2022. (englanniksi)
4. ↑  Eddie Makuch: Valve reveals Steam Machines *uk.gamespot.com*.  25.9.2013.  Arkistoitu. Viitattu 30.6.2022. (englanniksi)
5. 1 2  Jay Peters, Chaim Gartenberg, Richard Lawler, Sean Hollister: Valve’s gaming handheld is called the Steam Deck and it’s shipping in December *theverge.com*.  15.7.2021. Viitattu 15.7.2021. (englanniksi)
6. 1 2  Tech Specs *steamdeck.com*. Viitattu 15.7.2021. (englanniksi)
7. 1 2 3  Jim Salter: Valve’s upcoming Steam Deck will be based on Arch Linux—not Debian *arstechnica.com*.  11.8.2021. Viitattu 12.8.2021. (englanniksi)
8. ↑  Perry Vandell: Gabe Newell: "Linux and open source are the future of gaming" *pcgamer.com*.  17.9.2013. Viitattu 15.7.2021. (englanniksi)
9. 1 2 3  makeofuse.com: Is SteamOS a Good Choice for a Gaming System? *makeuseof.com*. Viitattu 10.5.2018. (englanniksi)
10. ↑  Steam Deck FAQ *partner.steamgames.com*. Viitattu 27.3.2024. (englanniksi)
11. 1 2 3 4 5 6  Jake Edge: Linux ecosystem contributions from SteamOS *lwn.net*.  3.10.2023.  (englanniksi)
12. ↑  Joshua Ashton: HDR + Colour Management in Gamescope (PDF) *indico.freedesktop.org*.  2023. Viitattu 19.10.2023. (englanniksi)
13. ↑  Gamescope *wiki.archlinux.org*. Viitattu 19.10.2023. (englanniksi)
14. ↑  ValveSoftware / gamescope *github.com*. Viitattu 19.10.2023. (englanniksi)
15. ↑  RADV *docs.mesa3d.org*. Viitattu 20.10.2023. (englanniksi)
16. ↑  Help us test ACO, a new Mesa shader compiler for AMD graphics! *steamcommunity.com*. Viitattu 20.10.2023. (englanniksi)
17. ↑  Liam Dawe: Mesa 20.2 gets Valve-backed ACO shader compiler on by default for AMD RADV *gamingonlinux.com*.  26.6.2020. Viitattu 20.10.2023. (englanniksi)
18. ↑  Timur Kristóf: A year of ACO (PDF) *lpc.events*.  2020. Viitattu 20.10.2023. (englanniksi)
19. ↑  3000 Games On The Steam Deck! *boilingsteam.com*.  21.5.2022.  Arkistoitu 27.5.2022. Viitattu 30.5.2022. (englanniksi)
20. ↑  Liam Dawe: Over 11,000 games now rated Steam Deck Playable *gamingonlinux.com*.  25.8.2023. Viitattu 29.8.2023. (englanniksi)
21. ↑  Index of /steamos/dists/ *repo.steampowered.com*. Viitattu 30.6.2022. (englanniksi)
22. ↑  Stuart Thomas: Valve Counts to 3 - SteamOS 3.0 is Inbound, Codenamed Clockwerk *game-debate.com*.  25.6.2018. Viitattu 30.6.2022. (englanniksi)
23. ↑
24. ↑  Liam Dawe: SteamOS 3.2 out for Steam Deck — better fan curves, refresh rate switching *gamingonlinux.com*.  26.5.2022. Viitattu 30.6.2022. (englanniksi)

Aiheesta muualla
----------------

* (englanniksi)
* (englanniksi)
* Developing for SteamOS and Linux (englanniksi)